Ахәыҷтәы вокалтә еиндаҭлара апроект "Ты супер!" ахь азыҳәақәа рыдыркыло иалагеит
© Sputnik / Владимир АстапковичФинал телепроекта "Ты - супер! 60+"
© Sputnik / Владимир Астапкович/
Апроект азырхоуп иуадаҩу асоциалтә ҭагылазаашьа змоу, аҟыбаҩ злоу ахәыҷқәа адгылара рыҭара.
АҞӘА, лаҵара 26 - Sputnik. Иҭынхадан инхаз ахәыҷқәа рзы авокалтә еиндаҭлара "Ты супер!" афбатәи асезон ахацыркразы азыҳәақәа рыдкылара иалагоит ҳәа алаҳәара ҟарҵоит ателеканал НТВи Жәларбжьаратәи аинформациатә маҵзуреи арадиои Sputnik.
Аицлабра иалахәхар рылшоит зани-заби ыҟам, аҭаацәаратә ҭагылазаашьа уадаҩ иахҟьаны ашкол-интернатқәа рҟны ирааӡо мамзаргьы атәым ҭаацәарақәа рҟны ирааӡо авокалтә ҟыбаҩ змоу ахәыҷқәа.
Аицлабра иалахәхоит 7-18 шықәса зхыҵуа, Урыстәыла, ИАР атәылақәа, Балтиа атәылақәа рҟынтәи ахәыҷқәа.
Азыҳәақәа рыдыркылалоит лаҵара 31 рҟынӡа.
Апроект "Ты супер!" аӡыргара мҩаԥысит жәабран 11, 2017 шықәса рзы. Аԥхьатәи аефирқәа инадыркны иналукааша шоуны иҟалеит. Апроект актәи асезон аан аиааира лгеит аԥснытәи аҭыԥҳа Валериа Адлеиԥҳа.